Source: https://taxspirit.gr/index.php?option=com_content&view=article&id=2062:dikaiomata-anergon-apo-tin-katoxi-deltiou-anergias&catid=19&Itemid=269
Timestamp: 2019-09-19 22:02:03+00:00
Document Index: 19902849

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Ρύθμιση ληξιπρόθεσμων οφειλών Ο.Α.Ε.Ε. - Οι αλλαγές του νόμου
Δημιουργήθηκε : 26 Μαϊος 2017
Τελευταία ενημέρωση : 26 Μαϊος 2017
Αύξηση των εγγραφών στο μητρώο μη επιδοτούμενων ανέργων παρατηρείται την τελευταία διετία, καθώς η κατοχή δελτίου ανεργίας δίνει πρόσβαση σε μια σειρά παροχών. Στην παρακάτω λίστα μπορείτε να δείτε συγκεντρωμένα, τα δικαιώματα που παρέχει το δελτίο ανεργίας σε όλους τους ανέργους (επιδοτούμενους και μη) με μια σύντομη περιγραφή τους.
1. Μοριοδότηση στις Προκηρύξεις μέσω ΑΣΕΠ: Μοριοδότηση ανεργίας σε προκηρύξεις Δημοσίων Φορέων, ως κριτήριο κατάταξης
2. Μοριοδότηση σε Προγράμματα Κοινωφελούς Χαρακτήρα: Δικαίωμα συμμετοχής στο πρόγραμμα, μοριοδότηση ανεργίας ως κριτήριο κατάταξης
3. Δυνατότητα Συμμετοχής σε Ενεργητικές Πολιτικές (Απασχόληση, Κατάρτιση, Συμβουλευτική): Δικαίωμα συμμετοχής σε πρόγραμμα απασχόλησης, μοριοδότηση ανεργίας ως κριτήριο κατάταξης, δικαίωμα συμμετοχής σε Συμβουλευτικές Υπηρεσίες, διατήρηση της ανεργίας κατά τη διάρκεια της κατάρτισης
4. Δυνατότητα Συμμετοχής σε Προγράμματα Κοινωνικής Προστασίας (Κοινωνικός Τουρισμός, Κατασκηνωτικό). [Το δικαίωμα αυτό χάνεται στην περίπτωση που οι άνεργοι απολέσουν την ιδιότητα του ανέργου σε χρόνο που δεν τους επιτρέπει να συγκεντρώσουν τις προϋποθέσεις συμμετοχής τους στα προγράμματα αυτά ως εργαζόμενοι]:
Πρόγραμμα Κοινωνικού Τουρισμού: Το πρόγραμμα απευθύνεται σε όσους κατά το προηγούμενο έτος από την έναρξη του προγράμματος: πραγματοποίησαν ως εργαζόμενοι 50 ημέρες εργασίας στην ασφάλιση του ΙΚΑ ΕΤΑΜ με εισφορές υπέρ του καταργηθέντος Οργανισμού Εργατικής Εστίας ή έλαβαν από τον ΟΑΕΔ 50 ημέρες ειδικής παροχής προστασίας μητρότητας ή έλαβαν επιδότηση ανεργίας τουλάχιστον 2 μηνών (50 ημερήσια επιδόματα) ή συγκέντρωσαν 50 ημέρες αθροιστικά από τα παραπάνω (ημέρες εργασίας, ειδικής παροχής προστασίας μητρότητας και επιδότησης ανεργίας) ή είναι εγγεγραμμένοι άνεργοι στο Ειδικό Μητρώο Ανέργων ΑμεΑ του ΟΑΕΔ κατά την ημερομηνία λήξης υποβολής των αιτήσεων.
Κατασκηνωτικό Πρόγραμμα: Δικαιούχοι είναι άνεργοι εγγεγραμμένοι στο μητρώο ανέργων του ΟΑΕΔ με συνεχόμενο χρονικό διάστημα ανεργίας κατά την ημερομηνία λήξης της προθεσμίας υποβολής αιτήσεων τουλάχιστον τεσσάρων (4) μηνών Ασφάλιση μέσω του ΕΛΕΚΠ – κλάδος ΛΑΕΚ στον κλάδο ασθενείας σε είδος του ΙΚΑ-ΕΤΑΜ. ΟΑΕΔ/ΙΚΑ-ΕΤΑΜ Ν2434/96, Ν.3144/2003 Παροχές ασθενείας σε είδος σε όσους έχουν πραγματοποιήσει οποτεδήποτε τουλάχιστον 3.000 ημερομίσθια στην ασφάλιση του κλάδου ασθενείας του ΙΚΑ και είναι εγγεγραμμένοι άνεργοι στα μητρώα των Υπηρεσιών του ΟΑΕΔ επί ένα συνεχές δωδεκάμηνο πριν την υποβολή της αίτησής τους για υπαγωγή στην ασφάλιση του ΙΚΑ
5. Ασφάλιση μέσω του ΕΛΕΚΠ – κλάδος ΛΑΕΚ στον κλάδο ασθενείας σε είδος του ΙΚΑ-ΕΤΑΜ: Παροχές ασθενείας σε είδος σε όσους έχουν πραγματοποιήσει οποτεδήποτε τουλάχιστον 3.000 ημερομίσθια στην ασφάλιση του κλάδου ασθενείας του ΙΚΑ και είναι εγγεγραμμένοι άνεργοι στα μητρώα των Υπηρεσιών του ΟΑΕΔ επί ένα συνεχές δωδεκάμηνο πριν την υποβολή της αίτησής τους για υπαγωγή στην ασφάλιση του ΙΚΑ
6. Προαιρετική Ασφάλιση στους κλάδους σύνταξης και ΕΤΕΑ (Επικουρική Ασφάλιση) μέσω του ΕΛΕΚΠ – κλάδος ΛΑΕΚ: Οι άνεργοι (άνδρες άνω των 60 ετών, γυναίκες άνω των 55 ετών) που δύνανται να ενταχθούν στο πρόγραμμα προαιρετικής ασφάλισης προκειμένου να συμπληρώσουν τις προϋποθέσεις θεμελίωσης της σύνταξής τους στο ΙΚΑ, πρέπει να έχουν εγγραφεί ως άνεργοι στον ΟΑΕΔ και να κατέχουν δελτίο ανεργίας για δώδεκα (12) τουλάχιστον συνεχείς μήνες πριν την υποβολή της αίτησης υπαγωγής, να εξακολουθούν να είναι άνεργοι και να κατέχουν ενεργό δελτίο ανεργίας.
7. Ένταξη στο Κοινωνικό Τιμολόγιο της ΔΕΗ: Χορηγείται σε όσους είναι εγγεγραμμένοι άνεργοι για χρονικό διάστημα τουλάχιστον 6 μηνών με ετήσιο οικογενειακό εισόδημα μικρότερο από το ποσό των 12.000€, εφόσον ισχύουν και άλλες προϋποθέσεις που ελέγχονται από τον αρμόδιο Φορέα
8. Μειώσεις ή Απαλλαγές από τη φορολογική αρχή (ΕΝΦΙΑ κ.λπ.): Χορηγείται έκπτωση 50% ή 100% σε φορολογούμενους που βρίσκονται σε οικονομική αδυναμία πληρωμής της συνολικής οφειλής για το οικείο έτος, ή είναι πολύτεκνοι ή ανάπηροι (εφόσον πληρούνται συγκεκριμένες προϋποθέσεις που ορίζονται από το νόμο).
9. Ένταξη σε ευνοϊκές ρυθμίσεις που αφορούν σε δάνεια, οφειλές κλπ (Νόμος Κατσέλη): Σκοπός του νόμου είναι να βοηθήσει τον δανειολήπτη που πλήττεται
10. Δωρεάν μετακίνηση στα Μέσα Μαζικής Μεταφοράς: Δωρεάν μετακίνηση των ανέργων με τα Μέσα Μαζικής Μεταφοράς αρμοδιότητας ΟΑΣΑ
11. Δυνατότητα Συμμετοχής σε προσφορές επιχειρήσεων του ιδιωτικού τομέα: Ιδιωτική πρωτοβουλία
12. Ωφελούμενοι διαφόρων παροχών (π.χ. επίδομα θέρμανσης): Η αίτηση γίνεται μέσω TAXIS-NET
13. Δυνητικοί δικαιούχοι του Κοινωνικού Εισοδήματος Αλληλεγγύης: Διασύνδεση με υπηρεσίες ενεργοποίησης που στοχεύουν στην ένταξη ή επανένταξη των δικαιούχων στην αγορά εργασίας και στην κοινωνικής επανένταξης
14. Πιθανά οφέλη από παροχές Δήμων (π.χ. δημοτικά κολυμβητήρια, δημοτικά θέατρα): Πρωτοβουλία των Δήμων.
Μπορείτε να δείτε τον χρηστικό πίνακα με τα δικαιώματα από την κατοχή του Δελτίου ανεργίας, τους αρμόδιους φορείς, το νομικό πλαίσιο και μια σύντομη περιγραφή της παροχής εδώ.
Πηγή;: e-forologia.gr